Antikrist

Antikrist er et ord som blir nevnt en del ganger i filmen "I rosens navn".

Det opprinnelige greske ordet for antikrist har to betydninger. A//nti// betyr jo //imot// eller //i// //motsetning eller opposisjon til//, og derfor vil denne makten, som altså er imot kristendommen og Kristus (antikrist), på mange andre områder demonstrere sin antikristne holdning. Ordet kan bety mot Kristus, det vil si en person eller makt som står imot Kristi verk. Ordet kan også bety i stedet for Kristus, dvs. en person eller makt som fortrenger Kristus, eller en falsk Kristus. Gud sier at det ikke bare skal komme en Antikrist i forbindelse med verdens ende. Det fantes allerede mange Antikrister på samme tid som den første kristne menigheten. Antikrist er ikke ateistisk. Det dreier seg ikke om ikke-troende hedninger som fører krig mot Jesus. De er snarere individer som forkynner et evangelium som ikke er sant. Det er et annerledes evangelium. Antikrist er derfor personer som bruker et kirkesystem som identifiserer seg som en kristen organisasjon, men som forfekter ubibelsk teologi og samtidig, ved sine sin lære, utgir seg for å representere det Kristus står for.

Ordet Antikrist står i bibelen fem ganger, både i entall og flertall i brevene av apostelen Johannes. Dette emnet var ikke nytt for de første kristne da Johannes skrev dette i sitt brev. I 1 Johannes 2:18 står det “Små barn, det er den siste time, og liksom dere har hørt at antikrist kommer, så er det allerede nå kommet mange antikrister, av dette skjønner vi at det er den siste time.” Johannes uttalelse viser at det er mange individuelle antikrister, men de kan sammen danne en sammensatt person utpekt som “antikristen”. De hellige skrifter viser at alle delene av antikrist som er nevnt i bibelen går mot en kommende ødeleggelse på grunn av de motsier Jesus. Jesus sa at alle de som sier noe i mot hans sanne etterfølgere eller disipler, vil være som å si det mot han. Jesus sa dette selv i Matteus 25:40 "Jeg sier det i sannhet, i den utstrekning dere har gjort det mot en av de minste av disse mine brødre, har dere gjort det mot meg".